Diari Oficial de la Generalitat Valenciana


Sumari del DOGV 8961, del 26-11-2020 (2020/10404)

ACORD de 20 de novembre de 2020, del Consell, pel qual s'autoritza incrementar el límit quantitatiu per a comprometre despesa pluriennal amb càrrec a la línia de subvenció S8280 «Actuacions en el Centre Històric La Vila d'Ontinyent» de l'annex de transferències i subvencions de capital del Programa 431.50, «Qualitat i Rehabilitació», de la Vicepresidència segona i Conselleria d'Habitatge i Arquitectura Bioclimàtica (VL 14.002/20-031).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10338


Data del document
:   20-11-2020

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 20 de novembre de 2020, del Consell, pel qual s'autoritza incrementar el límit quantitatiu per a comprometre despesa pluriennal amb càrrec a la línia de subvenció S8280 «Actuacions en el Centre Històric La Vila d'Ontinyent» de l'annex de transferències i subvencions de capital del Programa 431.50, «Qualitat i Rehabilitació», de la Vicepresidència segona i Conselleria d'Habitatge i Arquitectura Bioclimàtica (VL 14.002/20-031). [2020/10453]  
En l'annex de transferències i subvencions de capital del programa 431.50, «Qualitat i Rehabilitació», s'inclou la línia de subvenció de concessió directa S8280 «Actuacions en el Centre Històric La Vila, d'Ontinyent», dotada amb 500.000,00 ?, prevista per a finançar de renovació urbana en el Centre Històric La Vila d'Ontinyent, derivada de plans d'habitatge anteriors. En relació a les actuacions objecte de la subvenció, per la sentència 558/2016 de la sala contenciosa administrativa del Tribunal Superior de Justícia de la Comunitat Valenciana, es va estimar el recurs interposat per l'Ajuntament d'Ontinyent contra el desistiment el 30.12.2013 de aleshores Conselleria d'Infraestructures, Territori i Medi Ambient de les actuacions incloses en l'àrea de renovació urbana de l'esmentat centre històric, previst en el pla d'habitatge i rehabilitació 2009 2012, i condemna a la conselleria a assumir els compromisos continguts en els corresponents convenis.  
  
L'11.03.2019 i per a l'execució d'aquesta sentència, es va subscriure un acord entre la Generalitat i l'ajuntament d'Ontinyent com a marc de col·laboració per a garantir la gestió i posada en pràctica dels acords en el seu moment quant a les actuacions de regeneració i renovació urbana de l'esmentat centre històric, denominada Unitat d'Execució 6 del PERI del barri de la Vila d'Ontinyent, en el qual, d'acord amb el document tècnic de base, es va quantificar el cost indicatiu total en 2.976.000,00 ?, que serà assumit per la Generalitat amb el següent desglossament per anualitats:  
  
Any Import  
8488 869.787  
7578 732.992  
2021 1.000.000  
2022 1.226.000  
Total 2.976.000  
  
  
A aquest efecte, per Acord del Consell de 15.11.2019 es va autoritzar incrementar el límit quantitatiu per a comprometre despesa pluriennal a càrrec de l'esmentada línia, per a donar cobertura a l'acord. No obstant això, a causa de la necessitat d'ajustar el finançament de la Generalitat al ritme real de les actuacions de l'Ajuntament d'Ontinyent s'ha subscrit una addenda que modifica la clàusula cinquena de l'Acord i estableix una nova programació pressupostària en els següents termes:  
  
Any Import  
3745 693.760  
2020 0  
2021 0  
2022 1.500.000  
2023 1.226.000  
Total 2.976.000  
  
  
El compliment de l'ajustament del calendari de finançament aprovat en l'esmentada addenda, cal modificar els límits de despesa per als exercicis 2022 i 2023 en la línia de subvenció, Per això la Vicepresidència segona i Conselleria d'Habitatge i Arquitectura Bioclimàtica, per a dur a terme la distribució prevista en l'addenda, planteja la necessitat d'incrementar aquests límits.  
A aquest efecte, i en virtut del que es preveu en l'article 168.1 A) i en l'apartat 4 de l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el Consell, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 20 de novembre de 2020,  
  
  
ACORDA  
  
Autoritzar incrementar el límit quantitatiu que estableix l'article 40.3 de la Llei 1/2015, per a comprometre despesa en les anualitats 2022 i 2023, amb càrrec a la línia de subvenció S8280 «Actuacions en el Centre Històric La Vila d'Ontinyent», de l'annex de transferències i subvencions de capital del programa 431.50, Qualitat i Rehabilitació, d'acord amb el següent detall:  
  
Exercici Límit actual Límit modificat  
2022 1.226.000,00 1.500.000,00  
2023 0 1.226.000,00  
  
  
València, 20 de novembre de 2020.  
  
La consellera secretària,  
MÓNICA OLTRA JARQUE